钦定古今图书集成/明伦汇编/氏族典/第226卷 > 杨侃
## 钦定古今图书集成/明伦汇编/氏族典/第226卷 > 杨侃

按《魏书杨播传》：“播子侃，字士业，袭爵华阴伯，释褐太
尉骑兵参军，扬州刺史。长孙稚请为录事参军、雍州
刺史。萧宝夤据州反，稚讨之，除侃镇远将军，为行台
左丞，转通直散骑常侍。建义初，除冠军将军、东雍州
刺史。其年州罢，除中散大夫，为都督，镇潼关。还朝，除
右将军、岐州刺史。孝庄徙御河北，除镇军将军、度支”
尚书、敷西县开国公。及车驾南还，以济河功，进爵济
北郡开国公。万俟丑奴诱巴蜀大都督参朱天光率
众西伐，诏侃以本官持节为关右慰劳大使。还朝，除
侍中，加卫将军、右光禄大夫。普泰初，天光在关西，遣
侃子妇父韦义远招慰之，立盟，许恕其罪。侃从兄昱
恐为家祸，令侃出应，侃往赴之，为天光所害。子《纯陁袭。